કોર્પોરેશને નાગરિકો પર યુઝર ચાર્જિસના નામે નવો ટેક્સ લાદવાની કવાયત હાથ ધરી છે. મ્યુનિ.એ ડોર ટુ ડોર ગાર્બેજ કલેક્શન પેટે અલગથી રહેણાંક એકમો પાસેથી રોજના રૂ.1 લેખે વાર્ષિક રૂ. 365 અને કોમર્શિયલ એકમો પાસેથી દૈનિક રૂ. 2 લેખે વાર્ષિક રૂ.730નો યુઝર ચાર્જ લેવામાં આવશે. 1 ઓક્ટોબરથી યુઝર ચાર્જ અમલી બનશે અને આ અંગે સ્ટેન્ડિંગ કમિટીમાં દરખાસ્ત મંજૂર કરાશે. નવો ટેક્સ લદાવાના કારણે નાગરિકો પર વર્ષે અંદાજે રૂ. 96.43 કરોડનો બોજ પડશે.યુઝર ચાર્જ લાદવાની હિલચાલને પગલે વિવાદ સર્જાય તેવી શક્યતા છે. કોંગ્રેસે યુઝર ચાર્જિસ નામના નવા ટેક્ષનો વિરોધ કર્યો છે અને આ મુદ્દે આંદોલન કરવાની ચીમકી ઉચ્ચારી છે.